यहां दशकों से बरकरार है अंधविश्वास का रंग
न तो 7 मार्च को होली थी न धुरेड़ी लेकिन जिला मुख्यालय से लगभग 15 किमी दूर ग्राम पंचायत अमरपुर के लोगों ने नगाड़ों की थाप के बीच जमकर अबीर, गुलाल उड़ाया। लोगों ने एक दूसरे को रंग अबीर लगाकर होली की शुभकामनाएं दी।
दिन भर गांव में चारों ओर मस्ती, उल्लास, उमंग से सराबोर युवाओं की टोली एक दूसरे मोहल्ले में जा-जाकर अपने हमजोलियों को रंग लगाकर होली की शुभकामनाएं दे रहे थे। ऐसा वो इसी साल नहीं कर रहे थे बल्कि कई दशकों से अमरपुर के लोग होली के पांच दिन पहले ही होली मना लेते हैं। इस साल 12 मार्च की रात समूचे देश में होलिका दहन होगा और इसके बाद 13 मार्च को देशभर में धुरेड़ी, होली का पर्व मनाया जाएगा। लेकिन कोरिया जिले के बैकुण्ठपुर विकासखण्ड के अंतर्गत आने वाले अमरपुर में यह त्यौहार पांच दिन पहले ही मना लिया गया। यहां सालों पुरानी परंपरा का निर्वहन करते हुए ग्रामीण दशकों से होली के पांच दिन पहले ही अबीर गुलाल उड़ाकर होली का त्योहार मनाते हैं।
बदल दिया गांव का नाम
ग्रामीणों का कहना है कि बुजुर्ग बताते हैं कि लंबे समय से ऐसा ही होता था जब होली नजदीक आती तो गांव में बीमारियों का बसेरा हो जाता। कई लोगों की अकाल मौत हो जाती, कई लोग बीमार पड़ जाते, किसी को कुछ समझ में नही आता कि आखिर त्यौहार के समय ही ऐसा क्यों होता है। और तब गांव के पंडा-बैगा के कहने के अनुसार उन्होंने पहले तो गांव का नाम बदल दिया और उसके बाद होली समेत सभी प्रमुख त्यौहार पांच दिन पहले मनाने लगे।
अमरपुर को पहले लिटियामार गांव के नाम से जाना जाता था। बुजुर्गों का कहना है कि कई दशकों पहले इस गांव में त्योहारों के समय काफी भयंकर जानलेवा बीमारियों का डेरा लगा रहता था जिससे कई लोगों की असमय मौत हो जाया करती थी। गांव के पीड़ित लोगों ने इस समस्या के बारे में वहां के राजा को बताया तो उन्होंने वहां रहने वाले बैगा के साथ मिलकर उस गांव के ग्राम देवता की पूजा पाठ करवाई और तब वहां के बैगा ने लोगों से कहा कि यहां के सभी प्रमुख त्यौहारों को उनके समय से पहले मना लिया जाए और इस गांव का नाम बदल दें तो वहां शांति बनी रहेगी और वहां किसी प्रकार का प्रकोप नही फैलेगा।
खेल ली होली
बैगा के कहने पर बदल डाली परंपरा
hin_Deva hin_Deva hin_Deva hin_Deva hin_Deva hin_Deva mai_Deva hin_Deva